turjo4nis/wikipedia-bn-dump-20250701 huggingface dataset:
দ্য টাইমস অব ইন্ডিয়া

দ্য টাইমস অব ইন্ডিয়া (সংক্ষেপে টিওআই; ) হচ্ছে একটি ভারতীয় ইংরেজি ভাষায় প্রকাশিত দৈনিক সংবাদপত্র। ২০০৮ সালে দৈনিকটি ঘোষণা করেন যে, ভারতীয় অডিট ব্যুরো থেকে প্রত্যায়িত হয় যে বিশ্বের সবচেয়ে বেশি বিক্রিত ইংরেজি ভাষায় প্রকাশিত পত্রিকাটি ৩.১৪ মিলিয়ন পাঠক পড়ে থাকে এবং এটি বিশ্বের যে কোন ভাষার তৃতীয় বেশি বিক্রিত পত্রিকা হিসেবে মর্যাদা লাভ করে। ২০১২ সালে ইন্ডিয়ান রিডারশীপ সার্ভে (আইআরএস) অনুযায়ী, দ্য টাইমস অব ইন্ডিয়া সংবাদপত্রটি বহুল পঠিত ভারতের ইংরেজি দৈনিক সংবাদপত্র এবং এটি পাঠকসংখ্যা ৭.৬৪৩ মিলিয়ন। ভারতের দৈনিক শীর্ষ ইংরেজি পত্রিকাটি সবচেয়ে বেশি পাঠক হিসেবে মর্যাদাল লাভ করে। এটি ব্যানেট কোলেম্যান এন্ড কোম্পানী লিমিটেড (সাহু জেইন পরিবার) কর্তৃক মালিকানাধীন এবং প্রকাশিত হয়ে থাকে।

ইতিহাস

১৯তম শতকে 
দ্য টাইমস অব ইন্ডিয়া মুম্বইয়ে দ্য বোম্বে টাইমস এন্ড জার্নাল কমার্স হিসাবে ১৮৩৮ সালের ৩রা নভেম্বর উদ্বোধন করা হয়।

২০তম শতকে

২১তম শতকে

সংস্করণ 
 মুম্বাইয়ে যেখানে এটি উদ্বোধন করা হয়।

সম্পাদকীয় বিতর্ক

উল্লেখযোগ্য কর্মচারী 
 সমির জৈন, ভাইস চেয়ারম্যান ও প্রকাশক
 বিনেত জৈন, এমডি, বর্তমান চেয়ারপারসন
 জয়দেব বোস, সম্পাদকীয় ডিরেক্টর
 রাহুল জোশী, সম্পাদকীয় ডিরেক্টর
 অরিন্দম সেনগুপ্ত, নির্বাহী সম্পাদক
 রবি ধারিওয়াল, সিইও
 সৃজিত মিশ্র, সিওই

আরো দেখুন 
 আনন্দ বাজার পত্রিকা
 বর্তমান

তথ্যসূত্র

বহিঃসংযোগ 

 
 দ্য টাইমস অব ইন্ডিয়া ই-পেপার (E-Paper – Digital Replica of the newspaper)
 টাইমস সিন্ডিকেশন সার্ভিস Content licensing and syndication wing of The Times Group.
 সিটিজেন রিপোর্টস ফ্রম হায়দ্রাবাদ ফর লেটেস্ট নিউজ এন্ড আপডেটস

১৮৩৮-এ ভারতে প্রতিষ্ঠিত
ইংরেজি দৈনিক পত্রিকা
ভারতের দৈনিক সংবাদপত্র
দিল্লির সংবাদপত্র
বেঙ্গালুরুর সংবাদপত্র
বিজয়ওয়াড়ার সংবাদপত্র
তিরুচিরাপল্লীর সংবাদপত্র
দ্য টাইমস অব ইন্ডিয়া
টাইমস গ্রুপের প্রকাশনা
কোয়েম্বাটুরের সংবাদপত্র
চেন্নাইয়ের সংবাদপত্র
এশীয় সংবাদ ওয়েবসাইট
ভারতের ইংরেজি ভাষার সংবাদপত্র
ভারতের জাতীয় সংবাদপত্র
কলকাতার সংবাদপত্র
মুম্বইয়ের সংবাদপত্র
পাটনার সংবাদপত্র
ল্য ফ্লোভ

ল্য ফ্লোভ (ইংরেজিতে The River নামে মুক্তি পেয়েছিল) ১৯৫১ সালের জঁ রনোয়ার পরিচালিত একটি ফরাসি নাট্যধর্মী নোয়া চলচ্চিত্র। রুমার গোডেনের দ্য রিভার উপন্যাস অবলম্বনে চলচ্চিত্রটির চিত্রনাট্য লিখেছেন রনোয়ার ও গোডেন। চলচ্চিত্রটি প্রযোজনা করেন কেনেথ ম্যাকএলডাউনি ও রনোয়ার। এতে শ্রেষ্ঠাংশে অভিনয় করেন এসমন্ড নাইট, নোরা সুইনবার্ন, ও আর্থার শিল্ডস।

চলচ্চিত্রটির চিত্রায়ন হয়েছিলে ভারতে। ভেনিস চলচ্চিত্র উৎসবে প্রদর্শনের পর এটি একটি আন্তর্জাতিক পুরস্কার অর্জন করে। এছাড়া চলচ্চিত্রটি প্রায়ই সর্বকালের সেরা চলচ্চিত্রের একটি হিসেবে বিবেচিত হয়।

কুশীলব
 নোরা সুইনবার্ন - মা
 এসমন্ড নাইট - বাবা
 আর্থার শিল্ডস - জন
 সুপ্রভা মুখোপাধ্যায় - নান
 টমাস ই. ব্রিন - ক্যাপ্টেন জন
 রাধা বার্নিয়ার - মেলানি
 প্যাট্রিশিয়া ওয়াল্টার্স - হ্যারিয়েট
 অ্যাড্রিয়ান করি - ভ্যালেরি
 জুন হিলম্যান - বর্ণনাকারী

তথ্যসূত্র

বহিঃসংযোগ

 
 
 
 দ্য ক্রাইটেরিয়ন কালেকশনে The River: A New Authenticity an essay by Ian Christie

১৯৫১-এর চলচ্চিত্র
১৯৫০-এর দশকের প্রণয়ধর্মী নাট্য চলচ্চিত্র
জঁ রনোয়ার পরিচালিত চলচ্চিত্র
ফরাসি চলচ্চিত্র
ফরাসি প্রণয়ধর্মী নাট্য চলচ্চিত্র
ফরাসি ভাষার চলচ্চিত্র
ব্রিটিশ উপন্যাস অবলম্বনে চলচ্চিত্র
ব্রিটিশ সাম্রাজ্যের পটভূমিতে চলচ্চিত্র
ভারতের পটভূমিতে চলচ্চিত্র
ভারতে ধারণকৃত বিদেশী চলচ্চিত্র
ভারতে ধারণকৃত চলচ্চিত্র
গিটার

গীটার বা গিটার একটি বহুল পরিচিত এবং প্রচলিত বাদ্যযন্ত্র। এটি মূলত ৬টি তার বিশিষ্ট একটি বাদ্যযন্ত্র। মূলত গীটার তিন প্রকার। যেমনঃ
স্প্যানিশ গিটার
 হাওয়াইয়ান গিটার
বেইজ গিটার

এছাড়াও স্প্যানিশ গিটারের মধ্যেও প্রকারভেদ রয়েছে যেমন ক্লাসিক্যাল, এ্যাকিউস্টিক ও ইলেকট্রিক।

বিবরণ 
এসব গীটার এ্যাকোস্টিক এবং ইলেকট্রিক (বৈদ্যুতিক) দুরকমই হতে পারে। মূলত গীটার বলতে স্প্যানিশ গীটারকেই বোঝানো হয়, যাতে ফ্রেট থাকে এবং রিদম অথবা লীডের মাধ্যমে বাজাতে হয়। হাওয়াইয়ান গীটারে স্প্যানিশ গীটারের মতো ফ্রেট থাকে না এবং একে রিদম দিয়ে বাজানো যায় না। এই গীটার বাজাতে হলে কোলের ওপর রেখে একটি স্টিলের তৈরি স্লাইডিং মেটাল বার্ এর মাধ্যমে বাজাতে হয়। বেস গিটার এক প্রকারের ইলেকট্রিক গিটার যা ৪টি তার বিশিষ্ট। বেস গীটারের তারগুলো অন্যান্য গীটারের তুলনায় অনেক মোটা হয়ে থাকে। এটির মাধ্যমে সঙ্গীতের পটের অন্তরালে একটি গম্ভীর সুরের আবহ দেয়া হয়।

আধুনিক রক এবং মেটাল গান মূলত গীটারের উপর প্রতিষ্ঠিত।

এ্যাকোস্টিক গীটার 
এ্যাকোস্টিক গীটারের অংশগুলো হল বডি(Body), সাউন্ড হোল(Sound hole), ফ্রেট বোর্ড(Fret Board), নেক(Neck), ব্র রিজ(Bridge) ও হেডস্টক(Headstock)। এর তারগুলো ধাতুর তৈরি। এ্যাকোস্টিক গীটারের শব্দ তৈরি হয় সাউন্ড হোল এর মাধ্যমে। তারের কম্পন গীটারের বডির ভেতর প্রতিধ্বনিত হয় এবং সাউন্ড হোল এর মাধ্যমে প্রকাশ পায়। কিছু এ্যাকোস্টিক গীটার রয়েছে যাদের বডির অভ্যন্তরে পিক-আপ থাকে, যা দ্বারা এমপ্লিফায়ার এর সহায়তায় এর ধ্বনিকে বর্ধিত করা যায়।

ক্লাসিক্যাল গীটার 
এটি দেখতে অনেকটা এ্যাকোস্টিক গীটার এর মতই, তবে তারগুলো মূলত নাইলনের তৈরি হয়ে থাকে।

ইলেক্ট্রিক গীটার 
লীড গীটারে কোনও সাউন্ড হোল থাকে না। এর সুর তৈরি হয় পিক-আপ(Pickup) এর মাধ্যমে। লীড গীটার বাজানোর জন্য এমপ্লিফায়ার(Amplifier) অত্যাবশ্যক। প্রসেসর(Processor) এর মাধ্যমে এর সুরে বিভিন্ন পরিবর্তন আনা যায়।

বহিঃসংযোগ 
 গিটার: ব্লুমিংডেল স্কুল অব মিউজিক
 সবচেয়ে পুরোনো ছয়-স্ট্রিং গিটার 
 গিটারের বিজ্ঞান 
 গিটারের আন্তর্জাতিক গবেষণা আর্কাইভ

ততযন্ত্র
গিটার
বুনো কীটকল (উদ্ভিদ)

ভেনাস ফ্লাইট্র্যাপ বা বুনো কীটকল (বৈজ্ঞানিক নাম: Dionaea muscipula) একধরনের পতঙ্গভুক উদ্ভিদ।

স্থান 
এ উদ্ভিদটি মার্কিন যুক্তরাষ্ট্রের উত্তর ক্যারোলিনার জলাভূমিতে পাওয়া যায়।

গঠন 
সম্পূর্ণ একটি উদ্ভিদের দৈর্ঘ্য প্রায় ১ ফুট (৩০ সে.মি.)। বসন্তকালে এর লম্বা মাথার ওপর চমৎকার সাদা ফুল ফোটে। কিন্তু উদ্ভিদটির সবচেয়ে দর্শনীয় জিনিসটি হচ্ছে এর পাতা। ফাইট্র্যাপের সরু সবুজ পাতাগুলো উদ্ভিদটির গোড়ার চারপাশে জন্মে। প্রত্যেকটি পত্রফলক ঝিনুকের খোলসে মত দুইখন্ডে বিভক্ত হয়ে যায়। প্রত্যেকটি খন্ডের মাঝখানে একটি মধ্যশিরা থাকে। খন্ড দুটি দৈর্ঘ্যে প্রায় ১ ইঞ্চি (২.৫ সে.মি.)। খন্ড দুটির ভেতরের তল সাধারণত লাল রঙের হয়ে থাকে। প্রত্যেকটি খন্ডের চারপাশের বাইরের প্রান্তে অসংখ্য শক্ত, সূচালো শুঙ্গ থাকে। এগুলোকে বলা হয় সিলিয়া। প্রত্যেকটি খন্ডের ভেতরের দিকে তিনটি ট্রিগার হেয়ার থাকে।

শিকারের পদ্ধতি 
সিলিয়ার ভেতরের ট্রিগার হেয়ারগুলোই উদ্ভিদের ফাঁদ। এগুলো দেখতে পাতার মত। পাতার খন্ড দুটি খোলা অবস্থায় ফাঁদটি শিকার করার জন্য তৈরি থাকে। উদাহরণস্বরূপঃ একটি মাকড়সা পাতার লাল রঙ আর পাতার কিনারায় থাকা মধুর মত মিষ্টি জিনিসটির প্রতি আকৃষ্ট হয়। মাকড়সাটি পাতার কিনারায় আসামাত্রই ট্রিগার হেয়ারগুলোতে টান পড়ে। তবে ফাঁদটি বন্ধ হওয়ার জন্য দুটি সঙ্কেতের প্রয়োজন। একটি ট্রিগার হেয়ার দু'বার স্পর্শ করলে ফাঁদটি সক্রিয় হয়ে ওঠে। উদ্ভিদটি বুঝতে পারে যে, কোনো ঘাস বা পাতার টুকরো নয় বরং কোন জ্যান্ত প্রাণী ফাঁদে আটকা পড়েছে। দু'বার সংকেত পেলেই পাতার খন্ড দুটি খুব দ্রুত মাকড়সাটির চারপাশে এসে বন্ধ হয়ে যায়। সিলিয়াগুলো একসাথে বন্ধ হয়ে পালানোর পথও বন্ধ করে দেয়। এ পর্যায়ে খুব ছোট্ট একটি মাকড়সা কিংবা পোকামাকড় সিলিয়ার ভেতর দিয়ে ঢুকে যেতে পারে। উদ্ভিদটি এ ধরনের পোকামাকড়কে ভেতরে ঢুকতে বাধা দেয়। ফাঁদের দরজা বন্ধ হয়ে যাওয়ার পর পরই পাতার ভেতর থেকে এক ধরনের তরল পদার্থ বেরিয়ে আসে। তরলের মধ্যে মাকড়সাটি ডুবে যায়। এ তরল পদার্থের মধ্যে থাকে পরিপাকে সাহায্যকারী উৎসেচক। এগুলো মাকড়সার দেহটিকে এমন অবস্থাতে পরিণত করে ফেলে যা থেকে উদ্ভিদটি সহজেই পুষ্টি উপাদান সংগ্রহ করতে পারে। উৎসেচক যত বেশি পারিমাণে আসে মাকড়সার মৃতদেহের নরম অংশগুলোও ততই ধীরে ধীরে গলতে থাকে। ৮/১০ দিন পর মাকড়সাটির দেহের অংশগুলো নাইট্রোজেনসমৃদ্ধ তরল পদার্থে পরিণত হয় যা উদ্ভিদ দ্বারা শোষিত হয়ে যায়। মৃতদেহের যেসব শক্ত অংশগুলো উদ্ভিদটি হজম করতে পারেনি সেগুলো ফাঁদটি খুলে বের করে দেয়। ফাঁদ আবার আগের মত পেতে রাখা হয়। নষ্ট হয়ে যাবার আগে একটি ফাঁদ অন্তত তিনবার শিকার ধরে ফাইট্র্যাপ গাছকে সহায়তা করে।

তথ্যসূত্র

বহিঃসংযোগ

 Images and movies of the Venus flytrap (Dionaea muscipula) at ARKive
 Venus Flytrap Growing Guide and Distribution Map
 The Carnivorous Plant FAQ: Flytraps
 Venus flytrap origins uncovered – BBC
 The CP Photo Finder: "Dionaea"
 Dionaea muscipula – The Venus flytrap  at Botanical Society of America
 Criminal Podcast Episode Five: Dropping Like Flies

আইইউসিএন লাল তালিকার সংকটাপন্ন প্রজাতি
উদ্ভিদের সংজ্ঞান
সংকটাপন্ন উদ্ভিদ
নর্থ ক্যারোলাইনার প্রতীক
১৭৬৮-এ বর্ণিত উদ্ভিদ
মল্লিকা ঝাঁঝি

মল্লিকা ঝাঁঝি বাংলাদেশের একটি বিলুপ্তপ্রায় উদ্ভিদ। এর বৈজ্ঞানিক নাম Aldrovanda vesiculosa Linn. এর গোত্র Droseraceae। মল্লিকা ঝাঁঝি একটি জলজ ও পতঙ্গভুক উদ্ভিদ।

স্থান 
ইউরোপ,অস্ট্রেলিয়া,বাংলাদেশ,ভারত, জাপান ও আফ্রিকাতে এ উদ্ভিদটি পাওয়া যায়। আকারে ছোট, শিকড়হীন এ উদ্ভিদটি পুকুর বা জলাশয়ের উপরে ভাসতে দেখা যায়। বাংলাদেশে সর্বপ্রথম মল্লিকা ঝাঁঝি পাওয়া যায় ১৯৭৪ সালে রাজশাহীর পটিয়া উপজেলার অন্তর্গত একটি বিল থেকে। পরবর্তীতে চলনবিল(পাবনা) থেকেও একবার সংগ্রহ করা হয়েছিল কিন্তু এর পর আজ পর্যন্ত বাংলাদেশের কোনো জায়গা থেকে মল্লিকা ঝাঁঝি সংগ্রহ করা সম্ভব হয়নি। ধারণা করা হয় বাংলাদেশ থেকে ইতোমধ্যেই এটি বিলুপ্ত হয়ে গেছে।

গঠন 
এ উদ্ভিদটি সম্পূর্ণ ৪-১২ ইঞ্চি (১০-৩০ সে.মি.) লম্বা হয়। বসন্তকালে এতে ছোট্ট সাদা ফুল ফোটে। উদ্ভিদটির শিকার ধরার ফাঁদ জলের নিচে থাকে। প্রত্যেকটি উদ্ভিদের কতগুলো স্বচ্ছ পাতাসহ একটি সরু কাণ্ড থাকে। কাণ্ডের চারদিকে ৮ টি পাতা চাকা স্পোকের মত সাজানো থাকে বলে উদ্ভিদটিকে ওয়াটারহুইল বলা হয়।

শিকারের পদ্ধতি 
এ উদ্ভিদের পাতাগুলোই ফাঁদ হিসেবে কাজ করে। পাতাগুলো আকারে বেশ ছোট, দৈর্ঘ্যে মাত্র এক ইঞ্চির চার ভাগের এক ভাগ (৬ মিলিমিটার)। আকারে খুব ছোট এদের শিকার গুলোও খুব ছোট হয়ে থাকে। এতে ধরা পড়ে উকুনের মত ছোট্ট এক ধরনের জলজ প্রাণী। প্ল্যাঙ্কটন নামে পরিচিত আণীবীক্ষণিক জলজ প্রাণীকুল আর জলজ প্রাণীদের লার্ভা। ওয়াটার হুইলের পাতাগুলো কাজ করে জলের নিচের ভেনাস ফাইট্র্যাপের মত। এদের পাতা দুটি খণ্ডে বিভক্ত। এখানে সারিবদ্ধভাবে শুঙ্গ সাজানো থাকে। আর খন্ডগুলোর মধ্যে থাকে ট্রিগার হেয়ার। একটি পোকা ফাঁদে প্রবেশ করলে পাতার খন্ড দুটি এক সেকেন্ডেরও কম সময়ের মধ্যে বন্ধ হয়ে যায়। ওয়াটারহুইল তখন শিকারকে পরিপাক করে ফেলে এবং পরবর্তী শিকার ধরার জন্য ফাঁদ আবারো প্রস্তুত হয়ে যায়।

তথ্যসূত্র 

মাংসাশী উদ্ভিদ
জলজ উদ্ভিদ
১৭৫৩-এ বর্ণিত উদ্ভিদ
কার্ল লিনিয়াস কর্তৃক নামকরণকৃত ট্যাক্সা
সূর্যশিশির (উদ্ভিদ)

সূর্যশিশির এক প্রকার মাংসাশী উদ্ভিদ। সূর্যশিশিরের পাতাগুলো ছোট আর গোলাকার। এ উদ্ভিদটি আঠালো ফাঁদওয়ালা মাংসাশী উদ্ভিদের উৎকৃষ্ট উদাহরণ। এর বৈজ্ঞানিক নাম হলো 'ডোসেরা রোটানডিফোলিয়া'।

গঠন 
ছোট আকারের এ উদ্ভিদটি মাত্র ৩.৫ ইঞ্চি (৮ সে.মি.) চওড়া। এটি প্রায়ই বড় ধরনের আগাছা ও এর আশেপাশে জন্মানো গাছপালার নিচে লুকানো অবস্থায় থাকে। এর পাতাগুলো ছোট এবং গোলাকার। গ্রীষ্মকালে গোলাকার পাতাগুলোর উঁচু কান্ডগুলোতে সাদা সাদা ফুল ফোটে। সূর্যশিশিরের পাতাগুলোকে উজ্জ্বল লাল রঙের দেখায়। মনে হয় ওগুলোর উপর শিশির কণা চিকচিক করছে। লালচে শিশির বিন্দু দ্বারা আবৃত এ পাতাগুলো আসলে পোকামাকড় ধরার মরণ ফাঁদ। সূর্যশিশিরের পাতাগুলো বিভিন্ন উচ্চতার ক্ষুদ্র ক্ষুদ্র অসংখ্য বোঁটা দিয়ে ঢাকা থাকে। প্রত্যেকটি বোঁটার ওপর থাকে অতি ক্ষুদ্র একটি গ্রন্থি বা অঙ্গ যা এক ধরনের স্বচ্ছ আঠালো তরল পদার্থ উৎপন্ন করে। এ তরল পদার্থটি বোঁটাগুলোর ওপর শিশির বিন্দুর মত জমা হয়। তরল নিঃসরণকারী গ্রন্থিটি দেখতে লাল বলে এর ওপরের তরল পদার্থটিও লালচে বলে মনে হয়। সূর্যশিশির এক ধরনের সুগন্ধও বাতাসে ছড়ায়।

শিকার পদ্ধতি 
মাছি ও অন্যান্য পোকামাকড় উজ্জ্বল লাল রঙ, শিশির বিন্দু আর সুগন্ধে আকৃষ্ট হয়ে উদ্ভিদের কাছে চলে আসে। কিন্তু পোকা গাছটির পাতার ওপর নামা মাত্রই পোকার পাগুলো পাতার উঁচু বোঁটায় থাকা তরল পদার্থে আটকে যায়। পা ছাড়িয়ে নিতে ওরা যতই টানাটানি করে ততই পাতার গ্রন্থিগুলো থেকে আরো বেশি করে আঠালো রস বের হতে থাকে। এভাবে পোকামাকড়গুলো আরো শক্তভাবে পাতায় আটকে যায়। পোকার চারপাশে থাকা বোঁটাগুলো বেঁকে গিয়ে আরো বেশি পরিমাণে রস বের করতে থাকে। সম্পূর্ণ পাতাটি কুঁচকে গিয়ে পোকাটির চারপাশে একটি পেয়ালার মত আকার গঠন করে। পোকাটির দেহের নরম অংশগুলো গলে গিয়ে পাতায় মিশে না যাওয়া পর্যন্ত সূর্যশিশির উদ্ভিদের পরিপাকে সাহায্যকারী এনজাইমগুলো কাজ করে। ৪-৫ দিন পর সূর্যশিশিরের পাতা ও বোঁটাগুলো আবার আগের মত সোজা হয়ে যায়।

বাংলাদেশে অস্তিত্ব
বাংলাদেশের দিনাজপুরে সূর্যশিশির উদ্ভিদের সন্ধান পাওয়া গেছে। দিনাজপুর সরকারি কলেজের জীববিজ্ঞান ভবনের দক্ষিণ-পশ্চিম কোণে অবস্থিত পুকুরের পশ্চিম পাড়ে এর অস্তিত্ব খুঁজে পাওয়া যায়। আবারো ২০২২ সালে দিসকে দেখা গেছে এ প্রাণি খেকো উদ্ভিৎ এছাড়া রংপুর ও সিলেটেও এর দেখা পাওয়া যায়।

তথ্যসূত্র

বহিঃসংযোগ 

মাংসাশী উদ্ভিদ
কার্ল লিনিয়াস কর্তৃক নামকরণকৃত ট্যাক্সা
ভলতেয়ার

ফ্রঁসোয়া-মারি আরুয়ে () (২১শে নভেম্বর, ১৬৯৪ – ৩০শে মে, ১৭৭৮), যিনি ছদ্মনাম ভলতেয়ার (Voltaire) নামেই বেশি পরিচিত, ফরাসি আলোকময় যুগের একজন লেখক, প্রাবন্ধিক ও দার্শনিক। তার বাকচাতুর্য (wit) ও দার্শনিক ছলাকলা (philosophical sport) সুবিদিত। তিনি নাগরিক স্বাধীনতার স্বপক্ষে, বিশেষত ধর্মের স্বাধীনতা ও ন্যায়বিচারের অধিকারের পক্ষে অবস্থান নেয়ার জন্য বিখ্যাত ছিলেন। তিনি ফ্রান্সের কঠোর সেন্সর আইন উপেক্ষা করে সামাজিক সংস্কারের অন্যতম প্রবক্তা হিসেবে নিজেকে প্রতিষ্ঠিত করেন। খ্রিস্টান গির্জা ও তৎকালীন ফরাসি সামাজিক আচার ছিল তার ব্যঙ্গবিদ্রুপের লক্ষ্য।

জীবনী

প্রাথমিক জীবন 
ভলতেয়ারের জন্ম ফ্রান্সের প্যারিস শহরে। তার বাবা ফ্রঁসোয়া আরুয়ে (১৬৫০ - ১৭২২) ছিলেন নোটারি ও সরকারের ট্রেজারি দপ্তরের এক সাধারণ কর্মকর্তা। মা মারি মার্গ্যরিত দোমার (১৬৬০ - ১৭০১) ছিলেন ফ্রান্সের পোয়াতু প্রদেশের এক সম্ভ্রান্ত পরিবারের মেয়ে। ভলতেয়ার তাদের পাঁচ সন্তানের মধ্যে সর্বকনিষ্ঠ। ১৬৯৪ সালের ২১শে নভেম্বর তার জন্ম হয়। ১৭০৪ থেকে ১৭১১ সাল পর্যন্ত ভলতেয়ার কোলেজ লুই-ল্য-গ্রঁ নামক বিদ্যালয়ে জেসুইট পাদ্রিদের কাছে পড়াশনা করেন। এখানেই লাতিন ও গ্রিক ভাষা শেখেন। পরবর্তী জীবনে ভলতেয়ার ইতালীয়, স্পেনীয় ও ইংরেজি ভাষায় দক্ষতা অর্জন করেছিলেন।

আরও দেখুন 
 মহোমেট (মঞ্চনাটক)

পাদটীকা

পড়ুন
 Besterman, Theodore, Voltaire, (1969).

ফরাসি লেখক
ফরাসি দার্শনিক
১৬৯৪-এ জন্ম
১৭৭৮-এ মৃত্যু
ইতিহাসের দার্শনিক
সংস্কৃতির দার্শনিক
১৮শ শতাব্দীর দার্শনিক
ইউরোপে ইসলামভীতি
ধর্মের সমালোচক
রয়েল সোসাইটির সভ্য
ফরাসি নাট্যকার
শিক্ষার দার্শনিক
ভাষার দার্শনিক
সাহিত্যের দার্শনিক
বিজ্ঞানের দার্শনিক
সামাজিক দার্শনিক
পাশ্চাত্য সভ্যতার তাত্ত্বিক
প্যারিসের লেখক
১৮শ শতাব্দীর ছদ্মনামধারী লেখক
ফরাসি রাজতন্ত্রবাদী
কৃত্রিম ভাষা

কৃত্রিম ভাষা () হচ্ছে সেইসব ভাষা যেগুলি কম্পিউটার ছদ্মায়নের (computer simulation) সময় বিভিন্ন কৃত্রিম ঘটকের (artificial agent) মধ্যে, বা রোবটদের মধ্যে মিথষ্ক্রিয়ায় কিংবা মানুষদের নিয়ে করা নিয়ন্ত্রিত মনোবৈজ্ঞানিক পরীক্ষায় উদ্ভূত হয়। কৃত্রিম ভাষা নির্মিত ভাষা এবং বিধিবদ্ধ ভাষা উভয় থেকেই ভিন্ন, কেননা এগুলি কোন ব্যক্তি বা দল দ্বারা পরিকল্পিতভাবে তৈরি করা হয় না। বরং এগুলি স্বাভাবিক ভাষার মতোই একধরনের কথ্যরীতি নির্মাণ প্রক্রিয়ার ফসল।

লাতিন ভাষার আন্তর্জাতিক ভূমিকা ধীরে ধীরে হ্রাসের ফলে ১৭ এবং 18 শতকে কৃত্রিম ভাষা তৈরির ধারণার উদ্ভব হয়েছিল।

তথ্যসূত্র 

ভাষাবিজ্ঞান
ভাষা
চম্‌স্কি স্তরক্রম

কম্পিউটার বিজ্ঞানে, বিশেষ করে প্রোগ্রামিং ভাষাসমূহের গবেষণায় চম্‌স্কি স্তরক্রম () বা কখনো কখনো চম্‌স্কি-শ্যুৎসেনবের্গার স্তরক্রম (Chomsky–Schützenberger hierarchy) বলতে বিধিগত ব্যাকরণের শ্রেণীগুলির একটি আবদ্ধ স্তরক্রম বোঝায়, যেসব বিধিগত ব্যাকরণ বিধিগত ভাষা সৃষ্টি করে। এই ব্যাকরণগুলি পদসংগঠন ব্যাকরণ নামেও পরিচিত।

নোম চম্‌স্কি ১৯৫৬ সালে এই স্তরক্রমটি প্রথম বর্ণনা করেন (দেখুন [1])। এছাড়া মার্সেল-পাউল শ্যুৎসেনবের্গার, যিনি বিধিগত ভাষাসমূহের তত্ত্ব নির্মাণে গুরুত্বপূর্ণ ভূমিকা রাখেন, তার নামেও এই স্তরক্রমটি কখনো কখনো নামকরণ করা হয়।

তথ্যসূত্র

বহিঃসংযোগ
 http://www.staff.ncl.ac.uk/hermann.moisl/ell236/lecture5.htm

বিধিগত ভাষা
সৃষ্টিশীল ভাষাবিজ্ঞান
নোম চম্‌স্কি
রৌপ ভাষা
মধ্যযুগীয় ইসলামি বিশ্বে বিজ্ঞান

বিজ্ঞানের ইতিহাসে ইসলামি বিজ্ঞান বলতে ৮ম শতক থেকে ১৫শ শতক পর্যন্ত, অর্থাৎ ইসলামের স্বর্ণযুগে ইসলামি সভ্যতার অধীনে বিকাশপ্রাপ্ত বিজ্ঞানকে বোঝায়। এটি আরব বিজ্ঞান নামেও পরিচিত, কেননা এই সময়ের অধিকাংশ পুস্তক ইসলামি সভ্যতার সার্বজনীন ভাষা আরবিতে লেখা হয়। তবে আরব ও মুসলিম বিজ্ঞানী ছাড়াও অনেক অনারব ও অ-মুসলিম বিজ্ঞানীও ইসলামি সভ্যতার বিজ্ঞানে অবদান রাখেন।

মুসলিম বিজ্ঞানীদের মধ্যে বিভিন্ন এলাকার জাতিগোষ্ঠীর শাসিত ছিল। সর্বাধিক ছিলেন পারস্যদেশনিবাসীগণ, অন্যান্যদের মধ্যে ছিলেন মুর, বার্বাস, আসিরিয়ান, আরবীয় এবং মিশরীয়। এছাড়াও তারা বিভিন্ন ধর্মীয় পটভূমি থেকে এসেছিলেন। তাদের মধ্যে অধিকাংশ মুসলমান ছিলেন, কিন্ত এছাড়াও কিছু খৃস্টানও ছিলেন, ইহুদি<ref>Salah Zaimeche (2003), Introduction to Muslim Science.</blockquote></ref> এবং নাস্তিক।

পটভূমি 
৬২২ সালে ইসলামি যুগের সূচনা হয়। ইসলামিক সৈন্যরা আরব, মিশর এবং মেসোপটেমিয়া জয় করে, অবশেষে পারস্য ও বাইজেন্টাইন সাম্রাজ্যকে এই অঞ্চল থেকে স্থানচ্যুত করে। এক শতাব্দীর মধ্যে ইসলাম পশ্চিমের বর্তমান পর্তুগাল এবং পূর্বে মধ্য এশিয়ার এলাকায় পৌঁছেছিল। ইসলামি স্বর্ণযুগ (মোটামুটিভাবে ৭৮৬ থেকে ১২৫৮ সালের মধ্যে) আব্বাসীয় খিলাফতের (৭৫০-১২৫৮) সময়কালে বিস্তৃত ছিল, স্থিতিশীল রাজনৈতিক কাঠামো এবং সমৃদ্ধ বাণিজ্যের সাথে। ইসলামি সাম্রাজ্যের প্রধান ধর্মীয় ও সাংস্কৃতিক রচনা আরবি এবং মাঝে মাঝে ফার্সি ভাষায় অনূদিত হয়। ইসলামি সংস্কৃতি গ্রিক, ইন্ডিক, আসিরীয় এবং পারস্য প্রভাব উত্তরাধিকার সূত্রে লাভ করে। ইসলামের উপর ভিত্তি করে একটি নতুন সাধারণ সভ্যতা গঠিত হয়েছে। জনসংখ্যা এবং শহরগুলিতে দ্রুত বৃদ্ধির সাথে সাথে উচ্চ সংস্কৃতি এবং উদ্ভাবনের একটি যুগ শুরু হয়েছিল। গ্রামাঞ্চলে আরব কৃষি বিপ্লব আরও ফসল এবং উন্নত কৃষি প্রযুক্তি, বিশেষ করে সেচ নিয়ে আসে। এটি বৃহত্তর জনসংখ্যাকে সমর্থন করেছিল এবং সংস্কৃতিকে সমৃদ্ধ করতে সক্ষম করেছিল। নবম শতাব্দী থেকে আল-কিন্দির মতো পণ্ডিতরা ভারতীয়, আসিরীয়, সাসানিয়ান (ফার্সি) এবং গ্রিক জ্ঞান, যার মধ্যে অ্যারিস্টটলের কাজও ছিল, আরবি ভাষায় অনুবাদ করেন। এই অনুবাদগুলি ইসলামিক বিশ্বজুড়ে বিজ্ঞানীদের অগ্রগতিকে সমর্থন করেছিল।

আরও দেখুন
 ইসলাম
 বিজ্ঞান

টীকা

তথ্যসূত্র
 Campbell, Donald (2001). Arabian Medicine and Its Influence on the Middle Ages. Routledge. (Reprint of the London, 1926 edition). .
 d'Alverny, Marie-Thérèse. "Translations and Translators", in Robert L. Benson and Giles Constable, eds., Renaissance and Renewal in the Twelfth Century, p. 421–462. Cambridge: Harvard Univ. Pr., 1982.
 
 
 
 Joseph, George G. (2000). The Crest of the Peacock. Princeton University Press. .
 Katz, Victor J. (1998). A History of Mathematics: An Introduction. Addison Wesley. .
 

 
 
 Sabra, A. I. (2000) "Situating Arab Science: Locality versus Essence," Isis, 87(1996):654–70; reprinted in Michael H. Shank, ed., The Scientific Enterprise in Antiquity and the Middle Ages," (Chicago: Univ. of Chicago Pr.), pp. 215–231.

বহিঃসংযোগ 
 অ্যাকাডেমিক প্রতিষ্ঠান
 Commission on the History of Science and Technology in Islamic Societies at University of Barcelona

 অন্যান্য
 "How Greek Science Passed to the Arabs" by De Lacy O'Leary
 
 Habibi, Golareh. Review article, Science Creative Quarterly.
 Richard Covington, Rediscovering Arabic Science, 2007, Saudi Aramco World

বিজ্ঞানের ইতিহাস
ইসলাম ও বিজ্ঞান
মধ্যপ্রাচ্যের মধ্যযুগীয় ইতিহাস
ইসলামি বিজ্ঞানের ইতিহাস
ইসলামি স্বর্ণযুগ
লিনাক্স ডিস্ট্রিবিউশন

লিনাক্স ডিস্ট্রিবিউশন হলো লিনাক্স পরিবারের ইউনিক্স-সদৃশ অপারেটিং সিস্টেম যাতে লিনাক্স কার্নেল, কার্নেল বাদে গ্নু অপারেটিং সিস্টেমের অন্যান্য অংশ ও অন্যান্য প্রয়োজনীয় সফটওয়্যার থাকে।

ইতিহাস
লিনাস টরভল্ডস লিনাক্স কার্নেল তৈরি করেন এবং ১৯৯১ সালে এর প্রথম রূপ বাজারে নিয়ে আসেন। লিনাক্স প্রথমে শুধু সোর্স কোড বিতরণ করা হত, এবং পরে ডাউনলোডযোগ্য ফ্লপি ডিস্ক ইমেজের জোড়া হিসেবে বাজারে আসে। প্রতিস্থাপন পদ্ধতি জটিল হওয়ার কারণে, বিশেষ করে সহজলভ্য সফটওয়্যারের জন্য, প্রতিস্থাপন পদ্ধতি সহজ করতে এর বিতরণ বন্ধ করে দেওয়া হয়।

ধরন
লিনাক্স ডিস্ট্রিবিউশন নিম্নোক্ত যে কোন ধরনের হতে পারেঃ
  বাণিজ্যিক বা অবাণিজ্যিক
 এন্টারপ্রাইজ, পাওয়ার ও বাড়িতে ব্যবহারকারীদের জন্য তৈরিকৃত
 বিভিন্ন ধরনের হার্ডওয়্যার বা বিশেষ-প্লাটফর্মে ব্যবহার উপযোগী
 সার্ভার, ডেক্সটপ, ও এমবেডেড ডিভাইসের জন্য তৈরিকৃত
 সাধারণ কাজে ব্যবহৃত বা বিশেষায়িত মেশিন কার্যক্রম (যেমন ফায়ারওয়াল, নেটওয়ার্ক রাউটার, ও কম্পিউটার ক্লাস্টারস) এর জন্য
 বিশেষ ব্যবহারকারী দল, যেমন ভাষার আন্তর্জাতিকীকরণ ও স্থানীয়করণ, বা সঙ্গীতায়োজন, বা বৈজ্ঞানিক কম্পিউটার প্যাকেজের জন্য
 প্রাথমিকভাবে নিরাপত্তা, ব্যবহার যোগ্যতা, স্থানান্তর যোগ্যতার জন্য নির্মিত।

তথ্যসূত্র

বহিঃসংযোগ 

লিনাক্স ডিস্ট্রিবিউশন
মোরিস রনে ফ্রেশে

মোরিস রনে ফ্রেশে () (২রা সেপ্টেম্বর, ১৮৭৮ – ৪ঠা জুন, ১৯৭৩) একজন ফরাসি গণিতবিদ। তিনি বিন্দু সেটের টপোগণিতে গুরুত্বপূর্ণ অবদান রাখেন এবং বিমূর্ত জগতের ধারণা সম্পূর্ণই তার কৃতিত্ব। এছাড়া তিনি পরিসংখ্যান, সম্ভাবনা ও ক্যালকুলাসে একাধিক গুরুত্বপূর্ণ অবদান রাখেন। তার অভিসন্দর্ভ দিয়েই মেট্রিক জগতের ফাংশনালগুলির ওপর গবেষণার দ্বার উন্মোচন হয় এবং compactness-এর ধারণার সূত্রপাত ঘটে। তিনি হাঙ্গেরীয় গণিতবিদ রিসৎস অপেক্ষা স্বাধীনভাবে লেবেস্‌গে বর্গ সমাকলনযোগ্য ফাংশনসমূহের জগতের জন্য প্রতিনিধিত্ব উপপাদ্যটি (representation theorem) প্রমাণ করেন।

পাদটীকা 

ফরাসি গণিতবিদ
১৮৭৮-এ জন্ম
১৯৭৩-এ মৃত্যু
স্ট্রসবার্গ বিশ্ববিদ্যালয় অনুষদ
গাণিতিক বিশ্লেষক
ফরাসি বিজ্ঞান একাডেমির সদস্য
রয়্যাল নেদারল্যান্ডস কলা ও বিজ্ঞান একাডেমির সদস্য
যুক্তিভিত্তিক প্রোগ্রামিং

যুক্তিভিত্তিক প্রোগ্রামিং স্বয়ংক্রিয় উপপাদ্য প্রমাণের প্রক্রিয়া থেকে অবরোহী প্রণালীর ধারণা ধার করেছে। এই প্রোগ্রামিং ঘরানায় অবরোহী প্রণালীর প্রক্রিয়াকরণের সময় কিছু মান গণনা করা হয়। যুক্তিভিত্তিক প্রোগ্রামিং প্রথম-ক্রমের যুক্তিবিজ্ঞানের সিন্ট্যাক্স অনুসরণ করে। প্রথম-ক্রমের যুক্তিবিজ্ঞান প্রথম আলোচনা করেন উনিশ শতকের দ্বিতীয়ার্ধে গটলব ফ্রেগে এবং একে বর্তমানে ব্যবহৃত রূপ দেন জুসেপ্পে পেয়ানো এবং বার্ট্রান্ড রাসেল।

তথ্যসূত্র 

প্রোগ্রামিং ঘরানা
যুক্তিবিজ্ঞান
১৯৭২-এ কম্পিউটার-সম্পর্কিত প্রবর্তন
ফরট্রান

ফরট্রান  FORTRAN ) আদিতম উচ্চস্তরের নির্দেশমূলক প্রোগ্রামিং ভাষা। এটি মূলত ১৯৫০-এর দশকে বৈজ্ঞানিক ও প্রকৌশল প্রয়োগের জন্য আইবিএম  দ্বারা তৈরি করা হয়েছিল। যা পরবর্তীকালে বৈজ্ঞানিক কম্পিউটিংয়ে আধিপত্য বিস্তার করে। এটি সাত দশকেরও বেশি সময় ধরে গণনামূলকভাবে নিবিড় ক্ষেত্রগুলিতে যেমন সংখ্যাসূচক আবহাওয়ার পূর্বাভাস, সসীম উপাদান বিশ্লেষণ, কম্পিউটেশনাল ফ্লুইড ডাইনামিকস, জিওফিজিক্স, কম্পিউটেশনাল ফিজিক্স, ক্রিস্টালোগ্রাফি এবং কম্পিউটেশনাল কেমিস্ট্রি ব্যবহার করা হচ্ছে। এটি উচ্চ-কর্মদক্ষতা কম্পিউটিংয়ের জন্য একটি জনপ্রিয় ভাষা। এটি এমন প্রোগ্রামগুলির জন্য ব্যবহৃত হয়, যা বিশ্বের দ্রুততম সুপার কম্পিউটারের মানদণ্ড ও র‍্যাঙ্ক করে।

ফরট্রানের নকশা বিশেষ করে বেসিক এবং অ্যালগোল সহ অন্যান্য অনেক প্রোগ্রামিং ভাষার ভিত্তি ছিল। কিন্তু ফরট্রান নিজেই অসংখ্য সংস্করণ এবং উপভাষার মাধ্যমে বিকশিত হয়েছে, পূর্ববর্তী সংস্করণগুলির সাথে সামঞ্জস্য বজায় রেখে সংযোজিত অংশ যুক্ত হয়েছে। ধারাবাহিক সংস্করণগুলি কাঠামোগত প্রোগ্রামিং এবং অক্ষর-ভিত্তিক ডেটা প্রক্রিয়াকরণের জন্য সমর্থন যোগ করেছে (FORTRAN 77), অ্যারে প্রোগ্রামিং, মডুলার প্রোগ্রামিং এবং জেনেরিক প্রোগ্রামিং (Fortran 90), হাই পারফরম্যান্স ফোরট্রান (Fortran 95), অবজেক্ট-ওরিয়েন্টেড প্রোগ্রামিং (Fortran 2003), সমসাময়িক প্রোগ্রামিং (ফরট্রান 2008), এবং নেটিভ প্যারালাল কম্পিউটিং ক্ষমতা (কোয়ারে ফোরট্রান 2008/2018)।

আগস্ট ২০২১ থেকে, ফরট্রান প্রোগ্রামিং ভাষার জনপ্রিয়তার একটি পরিমাপ টিআইওবিই সূচকে শীর্ষ পনেরটি ভাষার মধ্যে স্থান পেয়েছে।

ক্যারেক্টার সেট 
ফোরট্রান ৯৫ সংস্করণে রয়েছে ৮৬ টি অক্ষর। ০৩ ভার্সনে মোট অক্ষর ৯৭ টি। ফোরট্রান কেইস-সেন্সেটিভ নয়। তারমানে আপারকেইস ও লোয়ারকেইস বর্ণে (ইংরেজি বড় ও ছোট হাতের) কোন পার্থক্য নেই।

তথ্যসূত্র

বহিঃসংযোগ

 ISO/IEC JTC1/SC22/WG5—the official home of Fortran standards
 Fortran Standards Documents—GFortran standards
 fortran-lang.org (2020).
 History of FORTRAN and Fortran II—Computer History Museum
 Valmer Norrod, et al.:  A self-study course in FORTRAN programing—Volume I—textbook, Computer Science Corporation El Segundo, California (April 1970). NASA (N70-25287).
 Valmer Norrod, Sheldom Blecher, and Martha Horton:  A self-study course in FORTRAN programing—Volume II—workbook, NASA CR-1478 (April 1970), NASA (N70-25288).
 An introduction to the Fortran programming language, by Reinhold Bader, Nisarg Patel, Leibniz Supercomputing Centre.
 A coarray tutorial
 Fortran Wiki : Object-oriented programming
 Victor Eijkhout : Introduction to Scientific Programming in C++17/Fortran2008, The Art of HPC, volume 3 (PDF) 

 
প্রোগ্রামিং ভাষা
মার্কিন উদ্ভাবন
কম্পিউটার মান
বস্তু-সংশ্লিষ্ট প্রোগ্রামিং ভাষা
পদ্ধতিমূলক প্রোগ্রামিং ভাষা
উচ্চস্তরের প্রোগ্রামিং ভাষা
হাই পারফরম্যান্স ফোরট্রান

হাই পারফরম্যান্স ফোরট্রান (ইংরেজি High Performance Fortran বা HPF) ফোরট্রান ৯০ প্রোগ্রামিং ভাষার একটি সম্প্রসারণ; এতে সমান্তরাল কম্পিউটিং সমর্থন করা হয়েছে। High Performance Fortran Forum (HPFF) এটি তৈরি করে। HPFF-এর আয়োজন ও সভাপতিত্ত্ব করেন রাইস বিশ্ববিদ্যালয়ের কেন কেনেডি। HPF রিপোর্টের প্রথম সংস্করণ ১৯৯৩ সালে প্রকাশিত হয়।

ফোরট্রান ৯০-তে উপস্থাপিত অ্যারে সিনট্যাক্সের উপর ভিত্তি করে হাই পারফরম্যান্স ফোরট্রানে বাস্তবায়ন করা হয়েছে গণনার একটি উপাত্ত সমান্তরাল (data parallel) মডেল, এবং এর ফলে একটি অ্যারের গণনার কাজ একাধিক প্রসেসরের সাহায্যে সম্পাদন সম্ভব হয়। এতে এসআইএমডি (SIMD) ও এমআইএমডি (MIMD) উভয় ধরনের কম্পিউটার স্থাপত্যের ক্ষেত্রেই দক্ষ বাস্তবায়ন সম্ভব হয়।

ফোরট্রান ৯৫-তে হাই পারফরম্যান্স ফোরট্রানের অনেকগুলি ফিচার অন্তর্ভুক্ত করা হয়। এর উত্তরে আবার HPFF-এর আয়োজন করা হয় এবং HPF ২.০ রিপোর্ট প্রকাশ পায়।

হাই পারফরম্যান্স ফোরট্রানের অনেক ফিচার বাস্তবায়ন করা সম্ভব হয়নি। কিন্তু এটি ফোরট্রানের ডিজাইনে প্রভাব ফেলে। উদাহরণস্বরূপ, প্রকাশিতব্য ফোরট্রান-২০০৮ মান ভাষায় BIT উপাত্ত টাইপের কিছু ফাংশন সরাসরি হাই পারফরম্যান্স ফোরট্রান থেকে নেয়া।

বহিঃসংযোগ 
 http://hpff.rice.edu
 http://wotug.org/parallel/standards/hpf

প্যারালাল কম্পিউটিং
ফোরট্রান প্রোগ্রামিং ভাষা পরিবার